तीन बार जमा करवाई रकम, फिर भी बिल बकाया
भास्कर न्यूज | रायपुर मारवाड़
स्थानीयबार्इपास रोड पर हनुमान मंदिर के पास स्थित एक ई-मित्र संचालक की लापरवाही का खामियाजा एक विधवा महिला को भुगतना पड रहा है। छह माह पूर्व ई-मित्र संचालक से बिजली का बिल भरवा चुकी इस महिला ने दो बार एक ही बिल की रकम उसे दे दी, फिर भी उसका बिजली का बिल अब तक बकाया है। एेसे में महिला ने डिस्कॉम के अधिकारियों से शिकायत कर संचालक के खिलाफ कार्रवाई की मांग की है।
यहहै मामला : रायपुरनिवासी केमु देवी ने अगस्त माह में दो बिजली के बिल जमा करवाने के लिए बार्इपास स्थित ई-मित्र संचालक को ग्यारह सौ बावन रुपए और नौ सौ आठ रुपए दिए। संचालक ने बिल पर मोहर लगा दी और दोनों बिल जमा हो जाने की बात कहकर उसे भेज दिया। अक्टूबर में केमू देवी को दुबारा बिल मिला। बिल में पिछले माह की बकाया राशि पैनल्टी सहित जुड़कर आई। दूसरे बिल में पिछले माह के ग्यारह सौ चौरानवे और नौ सौ बयालीस रुपए बकाया चल रहे थे।
चारों महीनों का जोड़कर उसे डिस्कॉम ने दो हजार एक सौ बावन और सत्रह सौ चौपन रुपए का बिल थमा दिया। पिछली बार राशि जमा करवाने के बावजूद बकाया आए तो वह दोनों बिल लेकर संबंधित ई-मित्र संचालक के पास पहुंची। संचालक ने उससे पुरानी बकाया राशि छोड़कर बचे हुए पैसे फिर ले लिए और बिल पर राशि जमा हो जाने का ठप्पा लगाकर दे दिया। महिला ने भी उस पर भरोसा कर लिया और रसीद लेकर घर गई। दिसंबर माह में एक बार फिर डिस्कॉम ने उसे बिल थमाए। इस बार भी उसके बिल में पिछले चार महीनों की राशि बकाया निकली। उसका ग्यारह सौ बिल अब तीन हजार चौतीस रुपए का हो चुका था। वहीं नौ सौ रुपए वाला दूसरा बिल दो हजार पांच सौ एक रुपए का। इस पर वह एक बार फिर ई-मित्र संचालक के पास पहुंची और अपनी रकम लौटाने का तकाजा किया। इस पर संचालक ने उसे बिल जमा करवाने का कहकर राशि लौटाने से मना कर दिया। ई-मित्र संचालक द्वारा की गई इस धोखाधडी से परेशान महिला डिस्कॉम कार्यालय पहुंची और अधिकारियों से इसकी शिकायत की। अधिकारियों ने जल्द ही संबंधित ई-मित्र संचालक के खिलाफ कार्रवाई करने का भरोसा उसे दिलाया।
नहीं उठाया फोन
मामलेको लेकर संबंधित संचालक से कई बार दूरभाष पर संपर्क करने का प्रयास किया गया, लेकिन संचालक ने फोन नहीं उठाया। इसके चलते उनसे बातचीत नहीं हो सकी।
करेंगेकार्रवाई
^इससंचालक के खिलाफ पूर्व में भी कई शिकायतें मिल चुकी है। महिला को सोमवार को बुलवाया है। जल्द ही मामले का निस्तारण कर संचालक के खिलाफ कड़ी कार्रवाई की जाएगी। -गौरवगुप्ता, एईएन, डिस्कॉम, पिपलिया कलां
मिल चुकी है कई शिकायतें
गौरतलबहै कि जिस संचालक ने विधवा महिला के साथ धोखाधड़ी की है, उसके खिलाफ पहले भी अधिकारियों को कई शिकायतें मिल चुकी है। करीब चार माह पूर्व भी संबंधित संचालक ने करीब सौ लोगों के साथ इसी तरह की धोखाधड़ी की थी। उस समय डिस्कॉम के अधिकारियों ने मामला शांत करवाया था और संचालक ने एक ही दिन में सभी की राशि जमा करवाई थी।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva